Балтийско въздушно патрулиране

Балтийското въздушно патрулиране (на английски: Baltic Air Policing) е програма на НАТО за защита на въздушното пространство на трите балтийски държави: Латвия, Литва и Естония, която се провежда от 2004 г. История С присъединяването на балтийските държави към НАТО започва операция за защита на въздушното пространство на тези държави, което представлява част от единното въздушно пространство на НАТО. Тази мисия се изпълнява последователно от страните от НАТО. Постоянна база на мисията е литовската Първа въздушна база при международното летище в Шауляй. От 2014 г. самолетите на мисията започват да се базират и на втора постоянна база – летище Емари в област Харю, Естония. Мисията От 31 март 2006 г. продължителността на мисията на страните е увеличена от 3 на 4 месеца. Към 2013 г. в операцията участват 14 от 28-те страни членки на НАТО. От 2014 г. се планира участието на Канада, а от 2015 г. – на Унгария и Италия. Обикновено страните участнички изпращат на мисията 4 изтребителя и 50 – 100 души наземен персонал. Два самолета са в бойна готовност, два са в резерв. Първоначално продължителността на мисията е определена до 2018 г. с вероятно продължение. Балтийските страни покриват част от разходите за мисията, като плащат ежегодно 3 000 000 евро. НАТО е похарчила над 7 000 000 евро за модернизиране на базата. Поради кризата в Крим през март 2014 г. и заплахата от агресия на Русия на територията на бившите републики на СССР САЩ увеличават участието си в мисията до 6 изтребителя F-15 и един самолет за зареждане във въздуха KC-135. През април 2014 г. към мисията се присъединява естонската авиационна база в Емари. От 1 май 2014 г. мисията се изпълнява от самолети на ВВС на Полша и Великобритания (на базата в Шауляй) и ВВС на Дания в Емари, общо 12 самолета. От януари до април 2017 г. въздушното патрулиране е прехвърлено от френската мисия на холандската. В рамките на 43-тата ротация на НАТО Кралският отряд за въздушно разузнаване на Холандия под командването на майор Герт е на бойна служба в небето над Литва, Латвия и Естония. Самолетите са базирани на авиационната база в Шауляй, Литва. Инциденти На 7 август 2018 г. изтребител Eurofighter на испанските ВВС по време на тренировъчни полети във въздушното пространство на Естония случайно изстрелва тактическа крилата ракета клас въздух-въздух AIM-120 AMRAAM. Командващият на естонските ВВС Рийво Валге заявява, че това е ракета с боен заряд от 5 – 10 kg взривно вещество. Тя пада в блатистата местност на природозащитната зона Ендла. На мястото на падането възниква пожар, но фрагменти от ракетата не са намерени. След резултатите от разследването пилотът, допуснал неразрешено изстрелване на ракетата, получава глоба в размер на седмичната си заплата. Подобни мисии Освен балтийските държави, поради липсата на собствени ВВС, подобни мисии засягат Люксембург (прикрива се от ВВС на Белгия), Словения (покрива се от ВВС на Унгария или ВВС на Италия), Албания (покрива се от ВВС на Италия или от ВВС на Гърция), Исландия (прикрива се от ВВС на САЩ и скандинавските страни в рамките на Исландското въздушно патрулиране (на английски: Icelandic Air Policing). От 1 май 2014 г. Франция изпраща 4 самолета Dassault Rafale в базата на ВВС в Малборк, Полша, а Канада – 6 F/A-18 Hornet в румънска база. Бележки Източници Охрану неба стран Балтии перенимают немецкие истребители A Mission in the Interest of the Whole Alliance. PISM Bulletin No 88 (421), September 21, 2012 NATO jets from Lithuania helped shadow Russian planes near Sweden (англ.) Three years of NATO Baltic Air Policing Архив на оригинала от 2013-06-02 в Wayback Machine. (англ.) Baltic Air Policing: A Mission in the Interest of the Whole Alliance (англ.)